Faḍma d xalti-s Cabḥa llant leḥḥunt γer tuddar ttmetrant lqut. Abrid yessawḍ-itent γer uxxam n Dda Saɛid I tent-ijemɛen , yefka-asent yiwen n uɛecciw ttidirent deg-s. Deg uɛecciw –agi tecɛel tmess, tessḥmuy γer-s Faḍma segmi d-teggra weḥd-s.Tbennu tirga γef tmess, tirga n tmess d usirem, sin wawalen ur nezmir ad dduklen: ma tella tmess, yella wurγu d uḥaruq, maca ulac asirem! Akka i tella tudert n Faḍma: tikwal teḥzen , teḥreq , tikwal nniḍen tettaḍsaas-d ddunit, maca ugar ayen teḥzen ayen teḍsa. Akka diγen ara tili tudert n Wezna, yelli-s n